ประธานวิปฝ่ายค้าน เชื่อว่าการพิจารณาร่างรัฐธรรมนูญฉบับแก้ไขเพิ่มเติมจะเสร็จภายในวันนี้ กำชับให้สมาชิกอภิปรายอยู่ในกรอบ
นายสุทิน คลังแสง ประธานวิปฝ่ายค้าน กล่าวถึงการพิจารณาร่างรัฐธรรมนูญฉบับแก้ไขเพิ่มเติม ยังเหมือนกับการอภิปรายวาระแรกชั้นรับหลักการ โดยเห็นว่า สมาชิกหลายคนต้องการสะท้อนความเห็น จนอาจลืมไปว่าเป็นการพิจารณารายมาตราในวาระ 2 ซึ่งวันนี้จะกำชับให้อภิปรายอยู่ในกรอบและหลังจากได้พูดคุยกันทั้งฝ่ายรัฐบาลและฝ่ายค้าน  เชื่อว่าการพิจารณาวันนี้ น่าจะเสร็จไม่เกินเวลา 18.00 น. เพราะประเด็นที่จะอภิปรายต่อจากนี้ ไม่มีประเด็นอะไรที่มีความคิดเห็นต่างกันมากนายสุทิน ยังกล่าวว่า หลังจากการพิจารณาร่างรัฐธรรมนูญฉบับแก้ไขในวาระ 2 เสร็จสิ้น คงต้องจับตาก่อนถึงการพิจารณาในวาระ 3 เพราะต้องรอลุ้นผลการวินิจฉัยของศาลรัฐธรรมนูญ จะมีผลต่อกันอย่างแน่นอน